Rameikiai

Rameikiai – kaimas Utenos rajono savivaldybėje, 8 km į pietvakarius nuo Užpalių. Prateka Udrokšlio upelis, dešinysis Šventosios intakas. Pietrytinėje kaimo dalyje yra senos neveikiančios kapinaitės. Išlikę trys granitiniai paminklai, viename iškirsta „1910 m. Juozapas Kossa“, antrame „1914 m. Kazimier Bagdanas“, trečiame „1928 m., atminties Antana Šlama“.

Istorija 

Kaimas Romeyki pavadinimu pradedamas minėti nuo 1663 m. Užpalių vaitijos inventoriuose. Po 1863 m. sukilimo į Samaros guberniją ištremtos valakinių ūkininkų Aleksandro Indrašiaus, Zigmanto Reikalo, Justino Sirvydžio ir Simono Remeikio šeimos. Kiekvienoje jų sodyboje apgyvendino po tris stačiatikių-unitų šeimas.

Gyventojai

Žymūs žmonės 
 Kaime gimė kunigas knygnešys Boleslovas Šlamas (1871–1917).
 Kaime gyveno partizanų būrio vadas, Vyčio kryžiaus ordininkas Jonas Abukauskas. Jo rūpesčiu pastatytas atminimo kryžius čia 1949 m. birželio 19 d. kovoje su sovietiniais baudėjais žuvusiems Margio rinktinės štabo apsauginio „Ąžuolo“ būrio partizanams Pranui Kemėkliui „Tėvui“, Albinui Merkiui „Neptūnui“ ir Pranui Veleniškiui „Demokratui“.

Šaltiniai 

Utenos rajono savivaldybės gyvenvietės